8.10.2004 Den Europæiske Unions Tidende L 311/17 KOMMISSIONENS FORORDNING (EF) Nr. 1741/2004 af 7. oktober 2004 om ændring af forordning (EF) nr. 1291/2000 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (), særlig artikel 26, stk. 3, og tilsvarende bestemmelser i de øvrige forordninger om de fælles markeds- ordninger for landbrugsprodukter, og ud fra følgende betragtninger: (1) — Når importlicenser anvendes til at bestemme præference- tolden ved import inden for rammerne af toldkontin- genter, består der en risiko for svig, idet der kan anvendes forfalskede licenser navnlig i de tilfælde, hvor der er en stor forskel mellem den fulde toldafgiftssats og den nedsatte sats eller nulsatsen. For at hindre denne form for svig bør der indføres en ordning til kontrol af de fremlagte licensers ægthed. (2) > Kommissionens forordning (EF) nr. 1291/2000 ?) bør ændres i overensstemmelse hermed. De i denne forordning fastsatte foranstaltninger er i over- ensstemmelse med udtalelse fra alle berørte forvaltnings- komitéer — UDSTEDT FØLGENDE FORORDNING: Artikel 1 I artikel 50 i forordning (EF) nr. 1291/2000 indsættes som stk. 5: »5. — Det toldsted, der antager angivelsen om overgang til fri omsætning, beholder en kopi af den fremlagte licens eller partiallicens, der giver ret til at nyde godt af en præference- ordning. På grundlag af en risikoanalyse skal mindst 1% af de fremlagte licenser, herunder mindst to licenser pr. år pr. told- sted, fremsendes i form af kopi til det udstedende organ, der findes på licensen, med henblik på en kontrol af ægtheden. Bestemmelserne i dette afsnit gælder ikke for de elektroniske licenser eller de licenser, for hvilke der i fællesskabsbestem- melserne er fastsat en anden kontrolmåde.« Artikel 2 Denne forordning træder i kraft på førstedagen i den tredje måned efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 7. oktober 2004. (1) EFT L 160 af 26.6.1999, s. 48. Senest ændret ved Kommissionens forordning (EF) nr. 186/2004 (EUT L 29 af 3.2.2004, s. 6). (?) EFT L 152 af 24.6.2000, s. 1. Senest ændret ved forordning (EF) nr. 636/2004 (EUT L 100 af 6.4.2004, s. 25). På Kommissionens vegne Franz FISCHLER Medlem af Kommissionen